**Ալիս Հերց-Զոմմեր** (անգլ.՝ Alice Sommer, նոյեմբերի 26, 1903(1903-11-26)[…], Պրահա, Բոհեմիայի թագավորություն, Ավստրո-Հունգարիա - փետրվարի 23, 2014(2014-02-23)[…], Լոնդոն, Միացյալ Թագավորություն), չեխոսլովակ և իսրայելցի դաշնակահարուհի, երաժշտական մանկավարժ, հուշագիր։

Կենսագրություն
--------------

Ալիս Հերցը (ամուսնական ազգանունը՝ Զոմմեր) և նրա երկվորյակ քույրը՝ Մարիաննան, ծնվել են Պրահայում՝ առևտրական Ֆրիդրիխ Հերցի (1853—?) և նրա կնոջ՝ Սոֆյա Շուլցի (1868-1942) ընտանիքում։ Ալիսը սովորել է դաշնամուր նվագել իր ավագ քրոջ՝ Իրմայի (1892-1969) մոտ, իսկ ավելի ուշ՝ Վացլավ Շտեպանի և Պրահայի երաժշտության և թատրոնի գերմանական ակադեմիայում՝ Կոնրադ Անզորգի մոտ։ 1931 թվականին ամուսնացել է գործարար Լեոպոլդ Զոմմերի հետ (1905-1944), որը ևս սիրողական երաժիշտ էր։ Նրանց միակ որդին՝ Ռաֆայել Զոմմերը (1937-2001) դարձել է թավջութակահար։

Ալիսը 1943 թվականի հուլիսին ամուսնու և որդու հետ որպես հրեուհի տեղափոխվել է Թերեզիենշտադտի համակենտրոնացման ճամբար (որտեղից նրա ամուսինը ուղարկվել է Օսվենցիմ և մահացել է Դախաուում)։ Նրա ծնողները ավելի վաղ են ներկալվել և նույնպես մահացել են։ Խորհրդային զորքերի կողմից Թերեզիենշտադտի ազատագրումից հետո Ալիս Հերց-Զոմմերը վերադարձել է Պրահա, իսկ 1949 թվականին բնակություն է հաստատել Իսրայելում, որտեղ դասավանդել է Երուսաղեմի Ռուբինի անվան երաժշտության և պարի ակադեմիայում։ 1986 թվականից ապրել է Լոնդոնում։

2012 թվականին Կարոլայն Սթոսինգերը (անգլ.՝ Caroline Stoessinger) Ալիս Հերց-Զոմմերի հետ զրույցների հիման վրա հրատարակել է «A Century of Wisdom: Lessons From the Life of Alice Herz-Sommer — the World’s Oldest Living Holocast Survivor» գիրքը, որը հետագայում վերահրատարակվել է 26 երկրներում։ Նա նաև դարձել է «Ալիսայի դաշնամուրը» (Melissa Müller, Reinhard Piechocki «Ein Garten Eden inmitten der Hölle», գերմաներեն, 2006) գրքի և «The Lady in Number 6» վավերագրական ֆիլմի հերոսուհին, որը 2014 թվականին «Օսկարի» է արժանացել։

Ալիսի քույրը՝ Իրման, 1914 թվականին ամուսնացել է փիլիսոփա և հրապարակախոս Ֆելիքս Վելչի հետ։

Ալիս Հերց-Զոմմերը մահացել է 2014 թվականի փետրվարի 23-ին, 110 տարեկան հասակում, Լոնդոնի հիվանդանոցում։

Սկավառակագրություն
------------------

* Alice Herz-Sommer spielt Bach, Beethoven, Schubert, Chopin, Smetana, Debussy. 1960-ական թվականների (Շոպեն) և 1986—1995 թվականների ձայնագրություններ. AHS Records, 2006.
* Alice Sommer Herz — Everything is a Present. DVD. Naxos Deutschland GmbH, 2010.
* Alice Herz-Sommer spielt Schubert. Իսրայելական ռադիոյի ձայնագրություններ (1983). AHS Records, 2013.

Ծանոթագրություններ
------------------

1. 1 2 3 4  *Bibliothèque nationale de France* data.bnf.fr (ֆր.): տվյալների բաց շտեմարան — 2011.
2. 1 2 3 4  Babelio (ֆր.) — 2007.
3. 1 2 3 4  filmportal.de — 2005.
4. 1 2  Չեխիայի ազգային գրադարանի կատալոգ
5. 1 2   — P. 277.
6. ↑  "Hollitscher Family Genealogy". Արխիվացված է the original 2014 թ․ մայիսի 26-ին. Retrieved 2020 թ․ ապրիլի 27.
7. ↑  Raphael Sommer (некролог)
8. ↑  Life Is Beautiful
9. ↑  Classical Documentaries
10. ↑  Alice Herz-Sommer, überlebensgroße Optimistin
11. ↑  Скончалась пережившая Холокост пианистка Алиса Херц-Зоммер
12. ↑  Некролог в The New York Times
13. ↑  Oldest People in Britain
14. ↑  Alice Herz-Sommer’s Discography
15. ↑  Alice Herz-Sommer (Muziekweb)

|  |  |  |  |  |  |  |  |
| --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | AlloCiné · ČSFD · Filmportal · Internet Movie Database · ԿինոՊոիսկ · Find A Grave · WikiTree |
|  |
| 

|  Չափորոշչային վերահսկողություն |
| --- |
|  |
| BNE: XX5250198 · BNF: 165113004 · CONOR: 253050467 · GND: 132204231 · ISNI: 000000007878992X · LCCN: no2006126758 · NDL: 001211262 · NKC: xx0062616 · NLG: 341661 · NLP: a0000002611461 · NSK: 000590371 · NTA: 30583424X · NUKAT: n2012153242 · SUDOC: 162526067 · VIAF: 98457443 · WorldCat VIAF: 98457443 |

 |

 |